Diari Oficial de la Generalitat Valenciana


Sumari del DOGV 1297, del 07-05-1990 (1990/817280)

ORDRE de 6 d'abril de 1990, de la Conselleria de Treball i Seguretat Social, per la qual es desplega el programa d'actuació sabre la desocupació agrícola estacional per l'exercici de 1990.
--------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/04/06/(5)/dof/vci/html**

### Dades del document

Número de DOGV
:   1297

Data del DOGV
:   07-05-1990

Secció del DOGV
:   DISPOSICIONS GENERALS

Número del document
:   1990/817280


Data del document
:   06-04-1990

Organisme emissor
:   Conselleria de Treball i Seguretat Social

Tipus de document
:   Ordre

Correcció d'errades

Anàlisi jurídica

Ordre de 6 d'abril de 1990, de la Conselleria de Treball i Seguretat Social, per la qual s'organitza el programa d'actuació sobre la desocupació agricola estacional, per l'exercici de 1990.  
El desplegament del Decret 57/1988, de 25 d'abril del Consell de la Generalitat Valenciana (DOGV de 02.05.88) al llarg dels exercicis de 1988 i 1989 s'ha vist reflectit en la publicació de diverses disposicions de la Conselleria de Treball i Seguretat Social, les quals regulaven els distints programes de foment d'ocupació.  
El programa per a pal·liar la desocupació agrícola estacional a la Comunitat Valenciana, seguint en la línia de continuïtat establerta en exercicis anteriors, introdueix algunes modificacions en el corresponent a 1990, com ja és habitual, a fi d'adequar els programes als exercicis concrets en els quals es desenvolupen. Aquestes modificacions, constituiran, per una banda, en establir una limitació, en les quanties de les memòries a presentar pels sol·licitants, de cinc milions de pessetes, fixar uns mínims salarials prenent com a referència el conveni de 05.12.89 entre les empreses i els treballadors de l'activitat de recol·lecció de cítrics i d'altra banda reconduir el programa d'iniciatives d'ocupació agrícola, passant aquest a ser regulat en una altra disposició que inclourà, en general, totes les iniciatives d'ocupació, de manera que el programa de desocupació agrícola pròpiament dit, s'aplicarà a la realització d'obres i serveis d'utilitat social preferentment de caràcter agrícola.  
D'altre costat el desplegament i l?execució de la política de foment d'ocupació de la Generalitat Valenciana establerta en el PEV II (1988-91), hi implica no sols a l'Administració; els agents socials han de tenir una participació activa en aquella, i en aquest sentit els acords adoptats en la negociació de la Proposta Sindical Prioritària (PSP), Mesa Sectorial d'Ocupació, preveuen les vies de l?esmentada participació a través de les comissions de seguiment creades a l?efecte.  
En atenció d'aquests motius i oïdes les centrals sindicals més representatives en la comissió de seguiment dels acords de la Mesa Sectorial d'Ocupació, d'acord amb la disposició final primera del Decret 57/1988, de 25 d'abril, del Consell de la Generalitat Valenciana i fent ús de les facultats que em confereix la Llei 5/83, de 30 de desembre, de Govern Valencià (DOGV 30.12.83) i del Decret 36/88, de 21 de març, del Consell de la Generalitat Valenciana (DOGV de 13.4.88) pel qual s'aprovava el Reglament Orgànic i Funcional de la Conselleria de Treball i Seguretat Social,  
ORDENE:  
Article primer  
Que s'establesca una línia d'ajudes que, a càrrec del programa per a pal·liar l'atur agrícola estacional a la Comunitat Valenciana, estarà vigent en l?exercici de 1990.  
Article segon  
Que siguen destinataris de les ajudes establertes, les Corporacions Locals, i les entitats sense afany de lucre amb seu a la Comunitat Valenciana, o àmbit d'actuació en aquesta, que duguen a terme actuacions consistents en realitzar obres de reposició o serveis d'utilitat social, en les localitats citades en l'article primer.  
Article tercer.- Requisits que hauran de reunir les obres i serveis.  
a) Que es tracte d'obres i serveis d?interès social, competència de les Corporacions Locals i/o es troben en el marc de la capacitat jurídica i d'obrar de les entitats sense afany de guanys sol·licitants.  
b) En el cas d'obres, que aquestes tinguen caràcter de reposició i preferentment agrícoles.  
c) Que puguen ser executades en règim de gestió directa per les Corporacions Locals i institucions sol·licitants, abans del 31 de juliol de 1990.  
d) Que es realitzen en períodes de baixa contractació en el sector agrícola, de la localitat o comarca.  
e) El cost per memòria d'actuació no podrà superar la quantia de 5.000.000 PTA, sense perjudici de poder presentarse una o més memòries corresponents a distintes fases en l?àmbit d'actuacions de superior envergadura.  
Als efectes d'aquesta disposició es consideren, serveis d'utilitat social, la contractació pels Ajuntaments del servei de guardes rurals, sempre i quan s'haja assumit per aquells l?esmentada funció.  
Article quart.- Quantia de les ajudes i destinació.  
1. La quantia de les ajudes podrà arribar fins al 90% del cost total de l?obra i servei amb el màxim, per memòria presentada, establert en l'article anterior paràgraf e).  
2. Del total subvencionat l?entitat beneficiària haurà de destinar si més no el 75% a sufragar els costos salarials del personal desocupat contractat, incloent-hi la cotització empresarial a la Seguretat Social, si s'escau.  
3. Si la quantia subvencionada no arribava a l'al·ludit percentatge del 90%, l?entitat beneficiària podrà reduir proporcionalment el cost de la memòria, siga reduint el nombre de contractacions o el d'altres conceptes, i haurà de comunicar aquesta circumstància a la Direcció Territorial de la Conselleria de Treball i Seguretat Social corresponent, en un termini màxim de quinze dies a comptar des de la notificació de la resolució de concessió; en qualsevol cas haurà de salvaguardar-se el que preveu l'apartat anterior en quant a destinació de la quantia subvencionada.  
4. L'entitat beneficiària, disposarà la consignació a càrrec dels seus pressupostos, suficient, perquè almenys siga sufragat el deu per cent del cost de la memòria subvencionada  
Article cinqué.- Requisits dels treballadors, salaris i Règim de Seguretat Social.  
Els treballadors participants en les obres i serveis a què fan referència els articles anteriors, hauran d'aplegar la condició de desocupats agrícoles prèviament a llur contractació.  
Aquesta circumstància s'acreditarà, mitjançant la inscripció en les oficines de col·locació de l'INEM, o si hi manca que siguen inscrits en el cens municipal de desocupats agraris, en aquest cas haurà de presentar-se un certificat fet a l'efecte signat pel Secretari de la Corporació Local i amb el vist-i-plau de l'Alcalde President.  
Les contractacions podran realitzar-se en qualsevol de les modalitats de contractació vigent, i aquestes caldrà que siguen visades per les centrals sindicals més representatives  
El salari aplicable serà l?establert en el conveni col·lectiu vigent; si no n'hi ha, i en qualitat de mínims seran d'aplicació els salaris fixats en el conveni col·lectiu acordat en data 05.12.89 entre les empreses i els treballadors de l'activitat de recol·lecció de cítrics.  
Els aturats agrícoles contractats hauran de ser donats d'alta com a treballadors per compte d'altri en el Règim Especial Agrari de la Seguret Social.  
Article sisé.- Procediment per a seleccionar els treballadors i controlar les contractacions.  
1. Les Corporacions Locals i les entitats sense afany de guanys que sol·liciten acollir-se a les ajudes establertes per aquesta ordre, constituiran amb les organitzacions sindicals més representatives, comissions locals o comarcals d'Ocupació, per seleccionar els treballadors necessaris per a l?obra o servei concret.  
2. Aquestes comissions proposaran la contractació dels treballadors, segons els criteris preferents, inclosos en un barem, que serà aprovat mitjançant una resolució de la Direcció General d'Ocupació i Cooperació publicada al DOGV.  
3. Allò disposat en els apartats anteriors s'entendrà exclusivament a efectes d'aquesta disposició, i sense perjudici de l'autonomia de les Corporacions Locals i/o entitats sense afany de guanys contractants, en el marc de la Legislació Laboral, d'Ocupació i Personal al servei de les Administracions Públiques, vigents.  
Article seté.- Procediment, competències, resolució i recursos procedents.  
1. Les Corporacions Locals i institucions sense afany de guanys interessades, podran presentar-hi sol·licituds, en la forma establerta en l'annex I i hi adjuntaran la documentació demanada.  
2. El termini per presentar sol·licituds serà de vint dies, a comptar des de la data de publicació d'aquesta disposició al DOGV  
3.- Resolució.- Seran competents per resoldre-hi, els Directors Territorials de la Conselleria de Treball i Seguretat Social de les províncies respectives de les entitats sol·licitants.  
Les Direccions Territorials resoldran els expedients després de finalitzat el termini de presentació d'instàncies fixat, adoptant les mesures oportunes a fi de completar els referits expedients de conformitat a la Llei de Procediment Administratiu vigent.  
4. L'incompliment d?allò establert en aquesta disposició determinarà la revocació de les subvencions concedides, prèvia l'obertura d'expedient del qual es donarà audiència als interessats, mitjançant resolució de la Direcció Territorial de la Conselleria de Treball i Seguretat Social, corresponent.  
5. Recursos.- Contra les Direccions Territorials de la Conselleria de Treball i Seguretat Social, podrà interposar-se recurs d'alçada davant la Direcció General d'Ocupació i Cooperació en el termini de 15 dies de la notificació d'aquelles.  
Article vuité  
Les Direccions Territorials de la Conselleria de Treball i Seguretat Social prèviament a la resolució dels expedients assabentaran les organitzacions sindicals més representatives, de les sol·licituds rebudes perquè en un terminini no superior a quinze dies puguen emetre els informes sobre els citats expedients que creguen avinents.  
Article nové.- Pagament i justificació de les subvencions.  
El procediment per al pagament de les subvencions i llur justificació es determinarà, de conformitat a les normes de caràcter general aplicables, en la mateixa resolució de concessió d'aquelles.  
Article desé  
Els Serveis Tècnics de la Conselleria de Treball i Seguretat Social podran inspeccionar les obres i serveis subvencionats, en qualsevol moment de llur execució.  
DISPOSICIO ADDICIONAL  
Les Corporacions Locals i entitats sol·licitants sense afany de guanys que no disposen de número patronal en el Règim Especial Agrari de la Seguretat Social al termini per a instar sol·licituds, quedaran exceptuades de lo disposat en l'article cinquè, paràgraf cinc; aquest extrem haurà de ser certificat per la Direcció Territorial de la Conselleria de Treball i Seguretat Social de la província respectiva.  
DISPOSICIO FINAL  
Aquesta ordre vigirà l?endemà de la publicació al DOGV, per tal d'instar sol·licituds i presentar documentació, tenint efectes plens una vegada siguen aprovats els Pressuposts de la Generalitat Valenciana per al exercici de 1990.  
València, 6 d'abril de 1990.  
El Conseller de Treball i Seguretat Social,  
MIQUEL DOMENECH I PASTOR  
ANNEX NUM.I  
1. Localització de l'obra o servei   
2. Caracterització   
2.1 Denominació de l'obra o servei   
2.2 Objetius   
2.3 Duració en setmanes   
2.4 Dates previstes d'inici i final: de a   
3. Treballadors necessaris per realitzar l'obra o servei   
3.1 Nombre de treballadors totals   
3.2 Nombre de desocupats agrícoles a contractar   
3.3 Salaris dia/setmana   
3.4 Conveni aplicable Data publicació   
4. Cost total de l'obra o servei   
4.1 Materials i maquinaria   
4.2 Import de la mà d'obra   
4.2.1 Salaris   
4.2.2 Seguretat Social (quota empresarial)   
4.3 Transport   
4.4 Altres   
5. Quantia total de la subvenció sol·licitada  
 a de 1990  
IL·LM. SR. DIRECTOR TERRITORIAL DE LA CONSELLERIA DE TREBALL I SEGURETAT SOCIAL DE  
Documentació que s'hi aporta:  
A) Memòria de l?obra o servei.  
B) Pressupost detallat per unitats d'obra (només en obres).  
C) Plànol de localització (només en obres).  
D) Certificació negativa d?altres ajudes concedides per a la mateixa finalitat per altres institucions públiques o privades.


Còpia Permalink ELI